Lonmin-werker sterf in MarikanaArgieffoto Die mynmaatskappy Lonmin ondersoek die afsterwe van ŉ werker by sy Rowland-skag in Marikana naby Rustenburg in Noordwes. Die maatskappy het Maandag bevestig Fanelekile Giyama is Saterdag oorlede. Hy het gesterf terwyl hy erts van die werksplek na die skag vervoer het. “Geen ander werknemers is tydens die voorval oorlede nie,” het die maatskappy gesê. Die maatskappy stel ondersoek in, in samewerking met die departement van minerale hulpbronne en die vakbonde. Sue Vey, woordvoerder van die maatskappy, het gesê Giyama se gesin ontvang ondersteuning van die maatskappy.